CELEX: 31989R2261
Language: el
Date: 1989-07-26 00:00:00
Title: Κανονισμός (ΕΟΚ) αριθ. 2261/89 της Επιτροπής της 26ης Ιουλίου 1989 για την τροποποίηση του κανονισμού (ΕΟΚ) αριθ. 381/89 σχετικά με τη συνέχιση των δράσεων προωθήσεως και διαφημίσεως στον τομέα του γάλακτος και των γαλακτοκομικών προϊόντων που αναφέρονται στον κανονισμό (ΕΟΚ) αριθ. 723/78

Avis juridique important

|

31989R2261

Κανονισμός (ΕΟΚ) αριθ. 2261/89 της Επιτροπής της 26ης Ιουλίου 1989 για την τροποποίηση του κανονισμού (ΕΟΚ) αριθ. 381/89 σχετικά με τη συνέχιση των δράσεων προωθήσεως και διαφημίσεως στον τομέα του γάλακτος και των γαλακτοκομικών προϊόντων που αναφέρονται στον κανονισμό (ΕΟΚ) αριθ. 723/78  

Επίσημη Εφημερίδα αριθ. L 216 της 27/07/1989 σ. 0048 - 0048

***** ΚΑΝΟΝΙΣΜΟΣ (ΕΟΚ) αριθ. 2261/89 ΤΗΣ ΕΠΙΤΡΟΠΗΣ  της 26ης Ιουλίου 1989  για την τροποποίηση του κανονισμού (ΕΟΚ) αριθ. 381/89 σχετικά με τη συνέχιση των δράσεων προωθήσεως και διαφημίσεως στον τομέα του γάλακτος και των γαλακτοκομικών προϊόντων που αναφέρονται στον κανονισμό (ΕΟΚ) αριθ. 723/78  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 σχετικά με την εισφορά συνυπευθυνότητας και τα μέτρα που προορίζονται να διευρύνουν τις αγορές στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1113/89 (2), και ιδίως το άρθρο 4,  Εκτιμώντας:  ότι το άρθρο 5 παράγραφος 2 του κανονισμού (ΕΟΚ) αριθ. 381/89 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1865/89 (4), προβλέπει ότι η Επιτροπή καταρτίζει τον κατάλογο των προτάσεων των δράσεων που λαμβάνονται υπόψη για χρηματοδότηση πριν από τις 15 Ιουλίου 1989 · ότι όσον αφορά τη δράση που αναφέρεται στην εφαρμογή έρευνας αγοράς για να επαληθευθεί η αποτελεσματικότητα των δράσεων προωθήσεως και διαφημίσεως που χρηματοδοτούνται μέσα στα πλαίσια του ίδιου προαναφερθέντος κανονισμού, θα πρέπει να προβλεφθεί ότι η απόφαση της Επιτροπής θα ληφθεί μετά την εξέταση της προηγούμενης δράσεως που προβλέπεται από τον κανονισμό (ΕΟΚ) αριθ.664/88 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2062/88 (6)· ότι είναι αναγκαίο συνεπώς να παραταθεί η προθεσμία κατά την οποία ο αρμόδιος οργανισμός πρέπει να συνάψει τη σύμβαση με τους ενδιαφερομένους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 του κανονισμού (ΕΟΚ) αριθ. 381/89 προστίθεται η ακόλουθη παράγραφος 3α:  «3α. Όσον αφορά τη δράση που αναφέρεται στο άρθρο 1 παράγραφος 2 δεύτερη περίπτωση, η Επιτροπή καταρτίζει τον κατάλογο των προτάσεων που λαμβάνονται υπόψη για τη χρηματοδότηση πριν από την 1η Δεκεμβρίου 1989 και οι αρμόδιοι οργανισμοί συνάπτουν με τους ενδιαφερομένους τις συμβάσεις πριν από την 1η Ιανουαρίου 1990.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 15 Ιουλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 118 της 29. 4. 1989, σ. 5.  (3) ΕΕ αριθ. L 44 της 16. 2. 1989, σ. 24.  (4) ΕΕ αριθ. L 181 της 28. 6. 1989, σ. 22.  (5) ΕΕ αριθ. L 69 της 15. 3. 1988, σ. 13.  (6) ΕΕ αριθ. L 181 της 12. 7. 1988, σ. 34.